**ЧОВЕК И ВОДА (ПОПЛАВЕ, БУЈИЦЕ, ЗАГАЂИВАЊЕ И ЗАШТИТА ВОДА)**

**(прочитати стр. 94-95 и 100-101 уџбеника, одговорити на питања на стр. 95 и 101, а тезе преписати у свеску):**

-Висину нивоа воде у речном кориту називамо водостај.

- Највиши водостај редовно наступа у пролеће, услед отапања снега, а повремено и лети, услед дуготрајних

 и обилних киша.

- При највишим водостајима долази до поплава – река се излива и потапа дно речне долине.

- Крчењем шума и неправилним коришћењем земљишта човек ствара предуслове за појачану ерозију на

 стрмој подлози са слабо везаним стенама.

- Приликом јаких киша јављају се снажни и брзи потоци - **бујице**, које односе наносе (велику количину

 земље, веће комаде стена и изваљеног дрвећа) у веће водотокове и изазивају бујичне поплаве.

- Бујичне поплаве трају кратко и чине велику штету пољопривреди, насељима и саобраћају.

- У Србији су бујичне поплаве врло честе јер је више од једне трећине њене тери- торије захваћено јаком

 ерозијом земљишта.

- Против ерозије и бујица људи се боре на више начина: изградњом разних преграда у кориту

 ради заустављања наноса, правилном обрадом земљишта, правилним коришћењем шума и пошумљавањем.

- Последице поплава могу се умањити ако су људи упознати с тим како треба поступати током поплаве и

 после ње. Неки од препоручених поступака су следећи: • пратите информације преко радија, телевизије и

 путем интернета; \* уколико постоји ризик, одмах пређите на више спратове куће. Не чекајте инструкције да

 бисте то урадили; • држите се даље од електричних каблова...

- Две трећине човечанства не располаже довољним количинама чисте воде.

- Највећи и најчешћи загађивачи вода су индустрија, велики градови, бродови који испуштају нафту –

 танкери или приликом удеса и хемијска средства која се користе у пољопривреди која доспевају у воду.

- Потребно је да протекне најмање десет година да се вода у мору (језеру) поново сама пречисти.

- За водоснабдевање становништва користе се подземна и површинска слатка вода и одсољена морска вода.

- Борба са загађењем вода усмерена је против узрока загађивања.

- Отпадне воде се пречишћавају у посебним постројењима.

**БИЉНИ И ЖИВОТИЊСКИ СВЕТ НА ЗЕМЉИ**

**(прочитати стр. 103-109 уџбеника, одговорити на питања на стр. 105 и 109, а тезе преписати у свеску):**

- Биосфера је омотач живог света на Земљи.

- Природне зоне су појасеви на континентима са различитим природним условима (различит распоред

 топлоте и влажности), а називају се према карактеристичном биљном свету.

- Природне зоне (појасеви) на Земљи су: тропске кишне шуме (мајмуни, пантери, тигрови, мравоједи,

 анаконде, папагаји, колибри, пауци), саване (зебре, жирафе, слонови, носорози, антилопе, лавови, леопарди,

 хијене), степе (скакавци, мрави, орао, суп, зец, бизони), пустиње (пустињски зец, пустињска лисица и

 сићушне животиње), суптропске шуме (глодари, зец, дивокоза, змије, гуштери, камелеони, птице, инсекти),

 шуме умереног појаса, тундре (ирваси, поларна лисица, поларни зец, снежна сова, комарци) и поларне

 пустиње (медвед, туљан, морж, пингвини, албатроси).

- Карактеристично дрвеће шума умереног појаса је храст, буква, граб, клен, липа, а животиње су: срна,

 лисица, дивља свиња, веверица, куна, птице, глодари и друге.

-Природне зоне (појасеви) са порастом надморске висине се смењују: листопадне шуме, четинарске шуме,

 високопланински пашњаци и појас вечитог снега и леда.

-Живи свет на Земљи се угрожава од стране човека: бербом, ловом, риболовом, сечом и крчењем шума,

 спаљивањем биљног покривача, исушивањем мочвара.

-Неки начини заштите живог света су: забрана сакупљања, брања, лова, крчења и сече шума и растиња,

 стварање ботаничких башта, зоо-паркова, резервата и националних паркова.

* **Посетите страницу <https://www.shtreber.com/Geografija-za-peti-razred> има занимљивих ствари.**
* **Усликане одговоре на питања и преписане тезе у свесци слати на мој e-mail: sizor@sbb.rs, а све остало преко vibera.**